ኢትዮጵያ በትግራይ የምታካሂደው ህግን የማስከበር ዘመቻ የውጭ ጣልቃ ገብነት እንደማያስፈልገው በኢትዮጵያ የቻይና አምባሳደር ሆነው የተሾሙት ዣኦ ዢዩአን አረጋገጡ።
ባሕር ዳር፡ ኅዳር 02/2013 ዓ.ም (አብመድ) አዲሱ በኢትዮጵያ የቻይና አምባሳደር ዣኦ ዢዩአን የሹመት ደብዳቤያቸውን ቅጅ ለውጭ ጉዳይ ሚኒስትር ዴኤታ ሬድዋን ሁሴን አቅርበዋል።የሹመት ደብዳቤውን ቅጅ ባቀረቡበት ወቅት በሁለትዮሽ፣ ባለብዙ ዘርፍ ግንኙነትና በጋራ ጥቅም ዙሪያ መክረዋል።በውይይቱ ወቅትም “ኢትዮጵያ በትግራይ ክልል ህግን ለማስከበር የምታደርገው ዘመቻ የውስጥ ጉዳይ እንደሆነ ቻይና ትረዳለች” ብለዋል አምባሳደር ሬድዋን።የቻይና አምባሳደር ዣኦ ዢዩአን በበኩላቸው የኢትዮጵያ መንግስት ህግን ለማስከበር የሚያካሂደው ዘመቻ የውጭ ጣልቃ ገብነት የማያስፈልገውና በኢትዮጵያ መንግስት አቅም የሚፈታ ጉዳይ እንደሆነ አረጋግጠዋል።